Haaie maak verandering op skrumskakel | Netwerk24
Junior Bokke laat sterre rus
Van die Junior Springbokke se uitblinkers soos Jan-Hendrik Wessels (stut) en Jordan Hendrikse (losskakel) gaan 'n ruskans kry vir die nasionale span se wedstryd teen Georgië.
Terwyl die akteur Wilson Dunster Vrydag sy buiging in die kykNET-sepie Binnelanders maak, onthou hy sy vrou, die aktrise Elize Cawood, se laaste televisieverskyning was in dié sepie voordat sy verlede jaar aan longkanker oorlede is.
Deur Tinus van Staden 13 Mei 2021 11:22
Jaden Hendrikse is terug in die Haaie se beginspan. Foto: Gallo Images
Die skrumskakel Jaden Hendrikse maak sy terugkeer tot die opdrafspan in die plek van Grant Williams. Williams het in die eerste twee Reënboogbeker-wedstryde, teen die Stormers en die Leeus, begin.
Williams is nie in die 23-tal vir die wedstryd teen die Bulle nie. Sanele Nohamba maak 'n terugkeer tot die plaasvervangersbank.
Hendrikse het hom in die Curriebeker-reeks as die Haaie se voorkeur-skrumskakel onderskei, maar het die begin van die Reënboogbeker-reeks weens 'n besering misgeloop. Hy het verlede week teen die Leeus sy terugkeer van die plaasvervangersbank af gemaak.
Sean Everitt, die Haaie se afrigter, poog om bestendigheid te kweek en Hendrikse se insluiting is die enigste skuif aan sy beginspan in al drie die wedstryde in die eerste ronde van die Reënboogbeker-reeks.
• Haaie: Aphelele Fassi, Sbu Nkosi, Lukhanyo Am (k), Jeremy Ward, Yaw Penxe, Curwin Bosch, Jaden Hendrikse, Sikhumbuzo Notshe, Henco Venter, Siya Kolisi, Reniel Hugo, Ruben van Heerden, Thomas du Toit, Fez Mbatha en Ox Nché. PLAASVERVANGERS: Kerron van Vuuren, Ntuthuko Mchunu, Wiehahn Herbst, Le Roux Roets, Phepsi Buthelezi, Sanele Nohamba, Manie Libbok, Werner Kok.